section_heading: Distribucija
paragraph_text: Unatoč brizi hoće li film biti završen na vrijeme, dva tjedna prije početka kino distribucije tvrtka Lucasfilm pomaknula je datum početka kino distribucije s 21. svibnja na 19. svibnja 1999. godine. Na konvenciji ShoWest, Lucas je izjavio da je do promjene došlo kako bi se obožavateljima dala "prednost" tako da film mogu pogledati preko tjedna, a da onda obitelji mogu pogledati film tijekom vikenda. Predvidjevši budućnost u kojoj će filmove konvertirati u digitalni format, Lucas je izjavio da će film biti prikazan na četiri digitalna projektora 18. lipnja 1999. godine.<ref> Dana 16. svibnja organizirano je čak jedanaest premijera u humanitarne svrhe diljem SAD-a; zarada s premijere u Los Angelesu donirana je pedijatrijskoj organizaciji Elizabeth Glaser za borbu protiv side, a korporativni paketi koštali su od 5 do 25 tisuća dolara.<ref> Ostale premijere u humanitarne svrhe održane su u Dallasu, New Yorku, Philadelphiji i Washingtonu. Cijena kinoulaznice iznosila je čak do 500 dolara, a određeni dijelovi gledališta bili su namijenjeni djeci s invaliditetom.<ref>